stanford-oval/wikipedia huggingface dataset:
Galantti tyyli

| --- | --- |
Länsimaisen taidemusiikin aikakaudet
Antiikki: (–476)
Keskiaika: (476–1400)
Renessanssi: (1400–1600)
Barokki: (1600–1750)
Galantti tyyli: (1720–1775)
Klassismi: (1770–1830)
Romantiikka: (1815–1910)
1900-luku: (1900–1999)
Nykymusiikki: (uusin musiikki)
Galantti tyyli on taidemusiikin eräs tyylikausi. Aikakausi sijoittuu ajanjaksolle n. 1720–1775. 
Rokokoota musiikissa vastannut galantti tyyli sai alkunsa Ranskasta. Tyylille on tunnusomaista muodon kepeys, vapautuneisuus, laulavuus ja kuulijan tunteisiin vaikuttaminen. Barokin tyyliin verrattuna galantti tyyli ei ollut enää sidonnainen kenraalibassoon eikä polyfonisiin rakenteisiin. Galanttia tyyliä esiintyi yhtä aikaa perinteisen barokin kanssa, sekä myös koko siirtymäkauden klassismiin asti.
Galantin tyylin merkittäviä säveltäjiä

François Couperin
Johann Christian Bach
Carl Philipp Emanuel Bach
Jean-Philippe Rameau
Georg Philipp Telemann
F. Gary Stiles

F. Gary Stiles vuonna 2017.
F. Gary Stiles on Kolumbiassa asuva ja työskentelevä yhdysvaltalainen lintutieteilijä.
Stiles muutti Bogotáan vuonna 1990 ja on siitä lähtien tutkinut ja kartoittanut Kolumbian linnustoa. Kolumbiassa on tavattu noin 1 865 lintulajia, mikä on eniten maailmassa yhden valtion alueella. Vuonna 2001 Stiles sekä ryhmä tutkijoita Lontoon Natural History Museumista ja Kolumbian kansallisesta yliopistosta muodostivat tutkimusryhmän, joka ryhtyi kartoittamaan ja luokittelemaan maan linnustoa. Stiles toimii projektin (BioMap) neuvonantajana.
Stilesin pääasiallisena tutkimuskohteena ovat kolibrit ja etenkin niiden siiven muoto ja lentämisen fysiologia. Tutkimuksiaan varten hän on pyydystänyt, rengastanut ja mitannut yli 3 000 kolibria yli 140 lajista.
Ennen Kolumbiaan muuttoaan Stiles asui 17 vuotta Costa Ricassa. Hän opetti eri yliopistoissa muun muassa populaatioekologiaa, evoluutiota ja tilastotiedettä. Costa Ricassa hän julkaisi maan linnustosta kirjan, A Guide to the Birds of Costa Rica (1989), yhdessä Alexander F. Skutchin ja Dana Gardnerin kanssa.
Vuonna 2005 kuvattiin tieteelle uusi tapakulolaji, ja se nimettiin Stilesin kunniaksi Scytalopus stilesiksi. Stiles kuvasi vuonna 1992 tieteelle uuden luuralajin, cundinamarcanluuran (Grallaria kaestneri), jonka hän nimesi Peter Kaestnerin kunniaksi.
F. K. Röppänen

Feodor Kirilov (Heikki) Röppänen, sukunimi alk. Reppijev (12. toukokuuta 1881 Manssila, Salmi – 11. toukokuuta 1926 Eiran sairaala, Helsinki) oli suomalainen puutavaraliikemies ja toimitusjohtaja.
Röppänen oli vuonna 1917 mukana perustamassa muiden sortavalaisten kauppiaiden kanssa Aunuksen Puuliike Osakeyhtiötä joka osti samana vuonna sortavalaisen Puuliike Supinen Oy:n sahan. Yhtiö osti Petroskoin lähellä toimineen sahalaitoksen mutta menetti sen Venäjän lokakuun vallankumouksen jälkeen 1918. Röppänen oli Aunuksen Puuliike Osakeyhtiön toimitusjohtajana 1917–1922 ja Puuliike Supinen Oy:n toimitusjohtajana 1917–1926.  Yhtiö siirsi toimintonsa Suomen puolelle Suojärvelle, jonne rakennettiin Kaipaan saha. Yhtiö oli 1924 vararikon partaalla, ja se vaihtoi useaan otteeseen omistajaa, kunnes joutui 1927–1928 Hella Wuolijoen perustaman Osakeyhtiö Carelia Wood Co:n haltuun. Myöhemmin 1937 yhtiön omistajaksi tuli Enso-Gutzeit.
Röppänen toimi 1919 Aunuksen väliaikaisen hoitokunnan elintarvikeasiain toimiston päällikkönä ja hoitokunnan jäsenenä.
Röppänen oli naimisissa vuodesta 1906 Maija Malvalan (1883–1945, nimi alun perin Maria Stiez) kanssa jonka isä oli toiminut Valko-Venäjällä santarmikasarmin vahtimestarina. Heillä oli ottotytär Julia (1917–1983) joka muutti myöhemmin Ruotsiin. Maria Malvala tunnettiin myös posliini- ja öljyvärimaalauksen harrastajana. Röppänen asui perheineen Sortavalssa Puistokatu 5B:ssä sijainneessa empiretyylisessä yksikerroksisessa puutalossa, Malvalan talossa jonka oli suunnitellut 1898 Oski Leander (1873–1942).
Flyin’ High

| Flyin’ High Blackfoot |
| --- | --- | --- |

Studioalbumin tiedot
 Äänitetty : 1976
 Julkaistu: 1976
 Tuottaja(t): Jimmy Johnson, David Hood
 Tyylilaji: Southern rock
 Levy-yhtiö: Epic Records, Collectables
Blackfootin muut julkaisut
| No Reservations 1975 | Flyin’ High 1976 | Strikes 1979 |
Flyin’ High on yhdysvaltalaisen Blackfoot-yhtyeen toinen albumi.
Kappaleet

Kaikki kappaleet kirjoittanut Medlocke/Spires, ellei toisin mainittu.
Feelin’ Good – 2.45
Flyin’ High – 4.18 (säv. Hargrett, Medlocke, Spires)
Try a Little Harder – 4.48 (säv. Hargrett, Medlocke, Spires)
Stranger on the Road – 2.42
Save Your Time – 3.40
Dancin’ Man – 3.40 (säv. Hargrett, Medlocke, Spires)
Island of Life – 4.06
Junkie’s Dream – 3.55
Madness – 4.55
Mother – 2.44
Kokoonpano

Rick Medlocke – laulu, kitara, dobro
Charlie Hargrett – kitara
Greg T. Walker – basso, laulu
Jakson Spires – rummut, laulu
Kokoonpano > Vierailevat muusikot

Suzy Storm – taustalaulu
Laura Struzick – taustalaulu
Arviot

Allmusic:
Aiheesta muualla

Flyin' High discogs.com -sivustolla
Flanderin Brabant

| Flanderin Brabantin provinssi Provincie Vlaams Brabant (hollanti) Province du Brabant flamand (ranska) Provinz Flämisch-Brabant (saksa)  |
| --- | --- |

 Lippu:  Vaakuna
 Provinssin sijainti Belgiassa
 Koordinaatit:  
Valtio:  Belgia
Alue:  Flanderi
Hallinto:  
 – hallinnollinen keskus:  Leuven
Pinta-ala:  2 106,1 km²
Väkiluku (2016):  1 121 693
 – väestötiheys:  532,6 as./km²
 
Provinssin internetsivut
Flanderin Brabant (holl. Vlaams Brabant, ransk. Brabant flamand) on provinssi Flanderin alueella Belgiassa. Provinssin pääkaupunki on Leuven. Flanderin Brabantissa on arviolta 1 121 693 asukasta (vuonna 2016) ja sen pinta-ala on 2 106,1 neliökilometriä.
Flanderin Brabantin naapuriprovinssit ovat Antwerpenin provinssi pohjoisessa, Limburg idässä, Liègen provinssi kaakossa, Vallonian Brabant etelässä, Hainaut'n provinssi lounaassa ja Itä-Flanderi lännessä. Lisäksi Brysselin pääkaupunkialue sijaitsee enklaavina Flanderin Brabantin sisällä.
Flanderin Brabant syntyi vuonna 1995, kun Brabantin maakunta jaettiin kolmeen osaan. Kaksi muuta osaa ovat Vallonian Brabant ja Brysselin pääkaupunkialue.
Flanderin Brabant, kuten koko Flanderi on virallisesti hollanninkielinen, mutta joissakin kunnissa asukkailla on oikeus saada kunnan palveluita ranskaksi. Näiden nk. fasiliteettikuntien asema ja tulevaisuus on keskeisiä kysymyksiä Belgiaa jakavassa kielikiistassa. Brysseliä ympäröivissä kuudessa fasiliteettikunnassa (Kraainem, Wezembeek-Oppem, Rhode-Saint-Genese, Wemmel, Linkebeek ja Drogenbos) ranskaa puhuu väestön enemmistö. Myös muissa Brysselin ympäryskunnissa asuu paljon ranskankielisiä ja ulkomaalaisia.
Kunnat

Flanderin Brabantissa on 65 kuntaa. Halle-Vilvoorden arrondissementissa sijaitsee niistä 35 ja Leuvenin arrondissementissa puolestaan 30.
| --- | --- |
Halle-Vilvoorden arrondissementti:: Leuvenin arrondissementti:
 Affligem  Asse  Beersel  Bever  Dilbeek  Drogenbos  Galmaarden  Gooik  Grimbergen  Halle  Herne  Hoeilaart  Kampenhout  Kapelle-op-den-Bos  Kraainem  Lennik  Liedekerke  Linkebeek  Londerzeel  Machelen  Meise  Merchtem  Opwijk  Overijse  Pepingen  Roosdaal  Sint-Genesius-Rode  Sint-Pieters-Leeuw  Steenokkerzeel  Ternat  Vilvoorde  Wemmel  Wezembeek-Oppem  Zaventem  Zemst:  Aarschot  Begijnendijk  Bekkevoort  Bertem  Bierbeek  Boortmeerbeek  Boutersem  Diest  Geetbets  Glabbeek  Haacht  Herent  Hoegaarden  Holsbeek  Huldenberg  Keerbergen  Kortenaken  Kortenberg  Landen  Leuven  Linter  Lubbeek  Oud-Heverlee  Rotselaar  Scherpenheuvel-Zichem  Tervuren  Tielt-Winge  Tienen  Tremelo  Zoutleeuw
Aiheesta muualla

Kuvia tai muita tiedostoja aiheesta Flanderin Brabant Wikimedia Commonsissa
Virallinen kotisivu (hollanniksi) (ranskaksi) (saksaksi) (englanniksi)
Halle-Vilvoorden arrondissementin sijainti Vlaams-Brabantissa.
Leuvenin arrondissementin sijainti Vlaams-Brabantissa.
Galanádo

| Galanádo Γαλανάδο |
| --- | --- |
 Näkymä Náxoksen länsirannikolle, Galanádon kylä etualalla oikealla.
 Galanádo
 Koordinaatit: 37°4′30″N, 25°24′37″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702010401
Väkiluku (2011):  455
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Galanádo (kreik. Γαλανάδο) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 455 (vuonna 2011).
Belóniasin torni (Pýrgos Belónia).
Galanádon kylä sijaitsee Náxoksen läntisissä sisäosissa noin viisi kilometriä kaakkoon saaren keskuksesta Náxoksen kaupungista eli Chórasta. Sen nimen sanotaan tulevan ranskan sanasta galant, ’uljas’, ’ritarillinen’. Kylän pääelinkeino on maanviljely. Galanádon pääkirkko on vuodelta 1780 ja omistettu Pyhälle Hengelle (Ágio Pnévma). Kylän lähellä sijaitsee venetsialaisaikainen noin vuonna 1600 rakennettu Belóniasin torni (Pýrgos Belónia).
Galanádo muodostaa oman kyläyhdyskuntansa (Τοπική Κοινότητα Γαλανάδου, Topikí Koinótita Galanádou). Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.
Aiheesta muualla

Kuvia tai muita tiedostoja aiheesta Galanádo Wikimedia Commonsissa
Europistotulppa

Europistotulppa
Europistotulppa eli europistoke on litteä, kaksinapainen vaihtovirran kytkemiseen tarkoitettu pistotulppamalli. Europistotulppa on tarkoitettu alle 2,5 A suojaeristettyjen laitteiden kytkemiseen sisätiloissa, eikä siinä ole suojamaadoitusta. Liitinjohto valetaan kiinni europistotulppaan, eikä pistotulppaan kiinnitetty johto ole näin vaihdettavissa pistotulppaa rikkomatta.
Europistotulppa on määritelty useissa kansainvälisissä ja kansallisissa standardeissa. Ensimmäisen kerran se mainittiin vuonna 1963 osana CEE 7 -standardia. Myöhemmin europistotulppa on määritelty mm. Cenelecin EN 50075:ssä.
Aiheesta muualla

IECEE CEE-7:1963
Fritz Volbach

Fritz Volbach
Fritz Volbach (17. joulukuuta 1861 Wipperfürth – 30. marraskuuta 1940 Wiesbaden) oli saksalainen säveltäjä, kuoronjohtaja, kapellimestari ja musiikkitieteilijä.
Volbach opiskeli konservatoriossa Kölnissä Ferdinand Hillerin, Adolf Jensenin ja Isidor Seissin johdolla. Berliinissä hänen opettajiaan olivat Wilhelm Taubert ja Carl Albert Löschhorn. Volbach väitteli vuonna 1899 filosofian tohtoriksi Bonnin yliopistosta väitöskirjalla Die Praxis der Händel-Aufführung. Hän työskenteli muun muassa kuoronjohtajana Mainzissa, Tübingenin yliopiston musiikillisena johtajana (1907–1918) sekä Münsterin yliopiston opettajana. Hän oli Münsterissä myös kaupungin orkesterin kapellimestarina. Vuonna 1930 Volbach jäi eläkkeelle ja asettui Wiesbadeniin.
Volbach sävelsi oopperan Die Kunst zu lieben (1910), sinfonian (1909), sävelrunoja, kamarimusiikkia, pianokappaleita ja kuoroteoksia. Hän julkaisi useita pedagogisia ja musiikkitieteellisiä kirjoja. Taidehistorioitsija Wolfgang Fritz Volbach ja teatteriohjaaja Walther R. Volbach olivat hänen poikiaan.
European forum for freedom in education

European Forum for Freedom in Education (EFFE) on eurooppalainen yhdistys, joka pyrkii edistämään tietämystä erilaisista pedagiikoista ja tuomaan julki erilaisia ajatuksia kasvatustieteistä. Sen tarkoituksena on edistää kasvatuksen vapautta ja aloitteellisuutta, oppilaiden ja vanhempien oikeuksia, oppilaitosten itsehallintoa ja omaehtoista kehitystä sekä herättää kansalaisyhteiskunnassa keskustelua kasvatuskulttuurin kehittämisestä. Effe perustettiin Unkarissa vuonna 1981.
Järjestö järjestää kollokvioita, kansainvälisiä kasvatusalan seminaareja. Vuoden 2009 kollokvio "Creativity Genesis" järjestettiin Saksassa Wittenissä ja sen aiheena oli luovuus ja innovaatio koulutuksessa. Vuoden 2010 kollokvion teemana oli fyysinen, henkinen ja sosiaalinen terveys koulussa, ja se järjestetään Wittenissä Herdecken yliopistolla marraskuussa.
Effe toimii Suomessa nimellä Suomen EFFE, ja se perustettiin vuonna 1991.
Aiheesta muualla

EFFE ry Suomessa
EFFE:n kotisivut
Fritz Walter (jalkapalloilija, 1960)

Fritz Walter (s. 21. heinäkuuta 1960 Mannheim) on saksalainen entinen jalkapalloilija. Walter pelasi Saksan Bundesliigassa kaikkiaan 348 ottelua vuosina 1983–1997 ja teki niissä 157 maalia. Walter edusti Bundesliigaurallaan kolmea seuraa: SV Waldhof Mannheimia, VfB Stuttgartia ja Arminia Bielefeldia.
Walter voitti Stuttgartissa Bundesliigan mestaruuden 1992 ja pääsi UEFA Cupin loppuotteluun 1989.
Fernando Bonatti

| Mitalit> Maa:   Italia. Olympialaiset .Miesten voimistelu | Mitalit> Maa:   Italia. Olympialaiset .Miesten voimistelu | Mitalit> Maa:   Italia. Olympialaiset .Miesten voimistelu | Maa:   Italia> .Miesten voimistelu |
| --- | --- | --- | --- |
|  Kultaa | Antwerpen 1920 | joukkuekilpailu |  |
Fernando Bonatti (26. elokuuta 1894 Sampierdarena – 14. lokakuuta 1974 Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa.
Galapagoksenpartamato

| Galapagoksenpartamato |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nivelmadot Annelida
Luokka::  Monisukasmadot Polychaeta
Alaluokka::  Putkimadot Sedentaria
Osaluokka::  Canalipalpata
Lahko::  Sabellida
Heimo::  Partamadot Siboglinidae
Suku::  Riftia  Jones, 1981
Laji::  pachyptila
Kaksiosainen nimi
 Riftia pachyptila  Jones, 1981 
Katso myös
   Galapagoksenpartamato Wikispeciesissä   Galapagoksenpartamato Commonsissa 
Infobox OKVirheellinen NIMI-arvo: 
Galapagoksenpartamato (Riftia pachyptila) on yli kaksi metriä pitkäksi kasvava putkimatolaji, joka esiintyy Tyynessä valtameressä, mustien savuttajien läheisyydessä. Galapagoksenpartamato sietää ympäristössään korkeaa lämpötilaa ja korkeita rikkipitoisuuksia. Se on esimerkki ekstremofiilisestä eliölajista. Laji kuvattiin tieteelle vuonna 1981.
Suurin osa madosta on pysyvästi eläimen ympärilleen erittämän putken sisällä. Ainoa putken ulkopuolelle tuleva osa on punainen kidus, jonka väri aiheutuu pitkälle erikoistuneesta hemoglobiinista, joka kykenee sitomaan sekä happea että rikkiä. Häirittynä galapagoksenpartamato vetää kiduksen suojaan putken sisään. Kiduksen avulla mato kerää ympäröivästä merivedestä happea, hiilidioksidia sekä rikkivetyä. Galapagoksenpartamadon aineenvaihdunta on sikäli erikoinen, ettei sillä ole lainkaan suuta tai suolistoa vaan kaikki madon tarvitsema ravinto syntyy sen sisällä, trofosomiksi kutsutussa kudoksessa elävien rikkibakteerien tuottamana. Näiden bakteerien energianlähteenä toimii rikkivedyn hapettaminen ja hiilen lähteenä madon keräämä hiilidioksidi. Erikoinen strategia on tehokas ja galapagoksenpartamato onkin nopeimmin kasvava meressä elävä selkärangaton ja se kasvaa jopa 3 millimetriä vuorokaudessa. Galapagoksenpartamadon tiedetään saavuttaneen 1,5 metrin pituuden alle kahdessa vuodessa.
Galapagoksenpartamadon saalistajiin kuuluvat savuttajan ympäristössä elävät ravut. Yksittäinen musta savuttaja ei ole välttämättä kovin pitkäikäinen ja lähteen sammuttua myös kaikki sen ympärillä elävät putkimadot menehtyvät. Laji kuitenkin lisääntyy tehokkaasti. Hedelmöitys on ulkoinen: koiras ja naarasmadot laskevat sukusolunsa meriveteen, missä munasolut hedelmöityvät. Hedelmöityneestä munasolusta syntyvät toukat kiinnittyvät kiviin hydrotermisen lähteen läheisyydessä, mahdollisesti jopa satojen kilometrien päässä paikasta, jolla niiden vanhemmat elävät.
Aiheesta muualla

Bacterial symbiont of Riftia pachyptila Institution of Marine Biotechnology. Viitattu 31.12.2019. (englanniksi)
Deep Sea Creatures on Sea and Sky – Giant Tube Worm (Riftia pachyptila) Sea and Sky. Viitattu 31.12.2019. (englanniksi)
Everybody (albumi)

| Everybody Logic |
| --- | --- | --- |

Studioalbumin tiedot
 Äänitetty : 2015–2017
 Julkaistu: 5. toukokuuta 2017
 Formaatti: LP, digitaalinen, CD, kasetti
 Tuottaja(t): 6ix, Bobby Campbell, C-Sick, Deats, DJ Khalil, Logic, No I.D., PSTMN, Vontae Thomas ja Wallis Lane
 Tyylilaji: hip hop
 Kesto: 70.56
 Levy-yhtiö: Visionary Music Group, Def Jam
Listasijoitukset
  Yhdysvallat 1.   Suomi 21. 
Logicin muut julkaisut
| Bobby Tarantino 2016 | Everybody 2017 | Bobby Tarantino II 2018 |
Singlet albumilta Everybody
 ”Everybody” Julkaistu: 31. maaliskuuta 2017  ”Black Spiderman” Julkaistu: 13. huhtikuuta 2017  ”1-800-273-8255” Julkaistu: 28. huhtikuuta 2017
Everybody on yhdysvaltalaisen hip hop -artisti Logicin kolmas studioalbumi, jonka julkaisi Logicin oma levy-yhtiö Visionary Music Group ja Def Jam 5. toukokuuta 2017. Albumi on saavuttanut platinalevyn aseman Yhdysvalloissa.
Albumille julkaistut singlet ovat olleet listamenestyksiä ja kappaleille "1-800-273-8225", "Take it Back" ja "Black Spiderman" on julkaistu musiikkivideot.
Logic julkaisi 5. toukokuuta Everybody-albumille dokumentaarion, joka kuvaa tarkemmin albumin taustaa ja tekemistä. Dokumentaario tuli kaupan päälle mukana albumin deluxe-painoksessa ja se on noin tunnin pituinen.
Logic, Big Lenbo ja Joey Bada$$ järjestivät albumin julkaisun jälkeen kiertueen Yhdysvalloissa kesällä 2017.
Tausta

Albumin ensimmäinen nimi oli God, jonka Logic vaihtoi AfricAryan:iksi. Logic vaihtoi lopullisesti albumin nimeksi Everybody, koska edellinen nimi viittaa Hitlerin rotuoppiin.
Albumi myös käsittelee rasismia ja Logicin elämää kahta rotua edustavana ihmisenä. Logic kuvaa aihetta Atom-nimisen henkilön tarinan kautta, joka kuolee auto-onnettomuudessa ja herää Jumalan luona. Jumala kertoo Atomille, että hänen täytyy elää jokaisen maan päällä olevan ihmisen elämä, että hän pääsee jatko-elämään. Jokainen kappale kertoo yhdestä Atomin kokemasta elämästä.
Kansikuva

Albumin kansikuvan on suunnitellut Sam Spratt, joka käytti teokseensa inspiraationa Paolo Veronesen vuonna 1563 maalaamaa The Wedding At Cana -maalausta. Albumin kansikuvassa hahmot esittävät Logicille tärkeitä henkilöitä, esimerkiksi muita artisteja tai perheenjäseniä. Logicia esittää keskellä oleva robotti ja hahmoilla on avaruusasut viittauksena edelliseen The Incredible True Story -projektiin. Sam Spratt on kuvittanut kaikki Logicin albumit ja mixtapet Under Pressure -albumista lähtien.
Kappaleet

Hallelujah – 7.28
Everybody – 2.42
Confess – 5.43 (feat. Killer Mike)
Killing Spree – 3.26 (feat. Ansel Elgort)
Take it Back – 6.40
America – 5.31 (feat. Black Thought, Chuck D, Big Lenbo ja No I.D.)
Ink Blot – 2.36 (feat. Juicy J)
Mos Definitely – 3.26
Waiting Room – 4.43
1-800-273-8255 – 4.10 (feat. Alessia Cara ja Khalid)
Anziety – 6.52 (feat. Lucy Rose)
Black Spiderman – 5.31 (feat. Damian Lemar Hudson)
AfricAryaN – 12.08 (feat. Neil deGrasse Tyson)
Kappaleet > Deluxe edition

Everybody Documentary (Video) – 46.05
Arvostelut

Albumi sai vaihtelevaa palautetta kriitikoilta
Metacritic: 65/100
Pitchfork: 5.2/10
The Guardian:
The Needle Drop: 5/10
Aiheesta muualla

Everybody Discogsissa
Fernando Birri

| Fernando Birri |
| --- | --- |

Henkilötiedot
Syntynyt: 13. maaliskuuta 1925 Santa Fe, Argentiina
Kuollut: 27. joulukuuta 2017 (92 vuotta) Rooma, Italia
Ammatti:  elokuvaohjaaja
Aiheesta muualla
IMDb 
Elonet
Fernando Birri (13. maaliskuuta 1925 Santa Fe, Argentiina – 27. joulukuuta 2017 Rooma, Italia) oli argentiinalainen elokuvaohjaaja, jota kutsuttiin ”uuden eteläamerikkalaisen elokuvan isäksi”. Hänen tunnettuihin elokuviinsa kuuluu muun muassa Vanha mies, jolla on valtavat valkoiset siivet (1988).
Birri opiskeli elokuva-alaa Roomassa Centro sperimentale di cinematografiassa 1950–1953. Hän palasi Santa Fehen 1956 ja perusti Universidad Nacional del Litoral -yliopistoon elokuvainstituutin. Seuraavana vuonna hän ryhtyi kuvaamaan Santa Fen köyhälistön kurjuutta. Hanke kesti kolme vuotta ja päättyi 1958. Vuonna 1966 sai ensi-iltansa hänen 33-minuuttinen dokumenttinsa Tire Dié, joka sai kriitikkojen kiitokset. Hän jatkoi siksi samalla linjalla, ja 1960 valmistui Buenos Aires, Buenos Aires ja sen jälkeen 1961 Los Inudados, josta hänelle myönnettiin Venetsian elokuvajuhlien palkinto parhaasta esikoisohjauksesta.
Birri ohjasi vielä yhden elokuvan, La Pampa (1963), jonka jälkeen hän jätti elokuvat 12 vuodeksi. 1985 valmistui hänen Ernesto Che Guevarasta tekemänsä elokuva Mi hijo el Che. Che oli aiheena seuraavassakin elokuvassa, Che, ¿muerte de una utopia?, mutta se ei saanut kaupallista levitystä. Sittemmin hän teki kaksi elokuvaa, El siglo del viento (1999) ja ZA 05. Lo viejo y lo nuevo (2006).
Birri oli vuonna 2009 vierailevana professorina Yhdysvalloissa Tuftsin yliopistossa, jossa hän opetti kahdella latinalaisamerikkalaista elokuvaa käsitelleellä kurssilla.
Käännös suomeksi
Fernando Bascopé Müller

Fernando Bascopé Müller (s. 4. huhtikuuta 1962 Santa Cruz) on bolivialainen roomalaiskatolinen piispa. Hän liittyi salesiaaneihin 22. elokuuta 1987 ja sai pappisvihkimyksensä 23. syyskuuta 1991. Hänet nimitettiin El Alton hiippakunnan vihkipiispaksi sekä Naratcatan titulaaripiispaksi 15. heinäkuuta 2010. Piispaksi vihkiminen seurasi 9. syyskuuta. Pääkonsekraattorina toimi Jesús Juárez Párraga, jota avustivat Edmundo Luis Flavio Abastoflor Montero ja Francesco Beschi.
Ford Thunderbird (1964)

| Ford Thunderbird |
| --- | --- |

Valmistustiedot
Valmistusmaa:   Yhdysvallat
Valmistaja:  Ford Motor Company
Valmistusvuodet:  1964–1966
Korimalli:  2-ovinen coupé 2-ovinen avoauto
Luokka:  Personal luxury car
Edeltäjä:  Ford Thunderbird mk3
Seuraaja:  Ford Thunderbird mk5
Tekniset tiedot
Moottori:  V8
Iskutilavuus:  6392-7000 cm3
Teho:  300-345 hv
Huippunopeus:  -
Kiihtyvyys:  9-11 s (0-100 km/h)
Vetotapa:  takaveto
Kulutus:  -
Ford Thunderbird mk4 oli edeltäjäänsä perinteisemmin muotoiltu ja auton sporttisesta imagosta oli tullut ainoastaan imago, nimittäin perusmoottorilla varustetulla T-birdillä kestää kiihtyä 0-100 km/h 11 sekuntia auton suuresta massasta johtuen. Ensimmäisen vuoden myynti oli erinomainen, 92 465 myytyä autoa.
Varustelu

Lisävarusteita olivat tonneau-katto ja pinnavanteet, jotka sisältyivät edellisessä mallissa Sports Roadster -pakettiin.
Tekniikka

Autossa on hyvin löysä jousitus, mutta saatavana on lisävarusteena jäykempi sporttijousitus. Vaikka Buick Rivieraa ja Pontiac Grand Prixiä pidettiin ajettavuudeltaan parempina, Thunderbird johti edelleen tämän luokan markkinoita.
Kehitys

Vuonna 1965 vakiovarusteeksi tuli levyjarrut joka renkaaseen ja sekventiaalivilkut jotka vilkuttavat takavalojen osia yksi kerrallaan keskeltä reunaanpäin. Myynti putosi kilpailista (johon vaikutti myös Fordin oma Ford Mustang) johtuen 74 972 kappaleeseen.
Vuonna 1966 lisävarusteeksi tuli isompi 7.0 -litran V8 -moottori sekä uusi Town Hardtop -malli. Landau mallin korvasi uusi Town Landau, jossa on yhdistetty Town Hardtopia ja Landauta. Mallia myytiin 69 176 kappaletta.
Moottorit

390 (6392 cm3) (FE) - 300 hv @ 4600 r/min, 580 Nm @ 2800 r/min
428 (n. 7000 cm3) (FE) - 345 hv
Mitat

Pituus: 5 207 mm
Leveys: 1 930 mm
Korkeus: 1 359 mm
Akseliväli: 2 870 mm